कार्यक्रम का संचालन कर रहे भारतीय भाषा परिषद के निदेशक डॉ.विजय बहादुर सिंह की इस बात को कि 'लेखक की रचना में वह न खोजें जो उसने नहीं दिया है जो दिया है उस पर बात की जाये', आगे बढ़ाते हुए संजीव ने कहा कि साहित्य के तयशुदा मानकों से हटकर यह देखना चाहिए कि लेखक ने अपने बेस्ट अंदाज में क्या दिया है। दिगंत अनन्त हैं। लोग तो चिन्दियों से चित्र बना रहे हैं और उनकी प्रशंसा कर उनका सर्वनाश किया जा रहा है। अभिज्ञात को ऐसी वाहवाही नहीं चाहिए। मैंने उनकी दो कहानियां 'हंस' में छापी हैं। उनकी कहानियों के जो दायरे हैं उनमें द्वंद्व के नये क्षेत्र, आस्था के नये बिन्दु हैं।